梧轩画跋（八三） | 读书与为文《东坡志林》书影
梧轩画跋
丙申二月，晨起读《东坡志林》，言某君求教欧阳文忠公文字之法，答曰：“无它术，唯勤读书而多为之，自工。世人患作文字少，又懒读书，每一篇出，即求过人，如此少有至者。疵病不必待人指摘，多作自能见之”，极合吾意。近日读诸多投稿，颇感彼文词汇贫乏，且多赘语，再审视己文，亦偶有同病，惟读书方可根治。尝闻某师言：凡文章增一字太多，减一字太少，方可谓之好文。益信之，亦惟读书方可臻此化境。越廿六日，眉山后学朱万章并记，时寓穗城东垣之意居室。
关注学术，关注艺术
（文字版权所有，转载请注明作者及出处）